Τι έκανες στον πόλεμο Θανάση;

Το ***Τι έκανες στον πόλεμο Θανάση*** είναι μια ελληνική, σατιρική, κοινωνική, κινηματογραφική ταινία του 1971 σε σκηνοθεσία και παραγωγή Ντίνου Κατσουρίδη. Πρωταγωνιστούν οι Θανάσης Βέγγος, Κατερίνα Γώγου, Έφη Ροδίτη και Αντώνης Παπαδόπουλος.**'

== Πλοκή ==
Η ταινία ξεκινά στο [[εργοστάσιο]] όπου δουλεύει ο Θανάσης, το οποίο είναι των [[Γερμανία|Γερμανών]]. Κατά την επιστροφή του στο σπίτι του, περνά από την [[ταβέρνα]] που προμηθεύεται φαγητό. Εκεί του μυρίζει κρέας. Ο ταβερνιάρης το αρνείται και ο Θανάσης φεύγει. Στον δρόμο οι [[Ναζισμός|ναζί]] κυνηγάγανε έναν [[Έλληνες|Έλληνα]] πατριώτη. Ο Θανάσης τρομοκρατημένος αρχίζει να τρέχει κι αυτός, ως που κάποια στιγμή το φαγητό που πήρε από την ταβέρνα πέφτει όλο κάτω. Κάτι παιδιά του το τρώνε και ένας άνθρωπος του παίρνει και το κατσαρολάκι. Ο Θανάσης πάει ξανά στην ταβέρνα να πάρει φαγητό. Αυτή τη φορά όμως βλέπει κρέας στην [[οδοντογλυφίδα]] του πελάτη της ταβέρνας. Μαινόμενος ο Θανάσης μπαίνει στην ταβέρνα και αρχίζει να γλείφει τα [[Πιάτο|πιάτα]]. Εκείνη τη στιγμή μία κυρία εισβάλλει με έναν [[Αστυνομία|αστυνομικό]] και κατηγορεί τον ταβερνιάρη ότι μαγείρεψε τη [[γάτα]] της. Κατόπιν, η αδελφή του Θανάση τον πειθει να πάει στο [[δικαστήριο]] να ψευδομαρτυρήσει, καθότι χρειάζονται τον ταβερνιάρη.

Αφού καταδικάζεται για ψευδομαρτυρία, ο Θανάσης, οδηγείται από λάθος στις [[Φυλακή|φυλακές]] πολιτικών κρατουμένων. Εκεί γνωρίζει Έλληνες [[Εθνική Αντίσταση (Ελλάδα)|αντιστασιακούς]], οι οποίοι του μιλούν για τον περιβόητο Ιβάν, έναν ήρωα της αντίστασης. Σε λίγη ώρα, οι [[Ιταλία|Ιταλοί]] φέρνουν και τον Ιβάν. Αυτός βοηθά τους πατριώτες να δραπετεύσουν, με τον Θανάση να μένει πίσω. Οι Ιταλοί που περίμεναν έναν ναζί [[Αξιωματικός|αξιωματικό]] για να ανακρίνει τον Ιβάν, τελικά, του δίνουν τον Θανάση λέγοντας ότι αυτός είναι ο Ιβάν. Ο Θανάσης βασανίζεται σκληρά. Κατόπιν, καταφέρνει και [[Απόδραση|δραπετεύει]] με τη βοήθεια κάποιων [[Πορνεία|ιερόδουλων]], οι οποίες τον ντύνουν γυναίκα, και τις ακολουθεί, στο [[Νοσοκομείο «Ανδρέας Συγγρός»|νοσοκομείο Συγγρού]]. Εκεί ο ιατρός τον αφήνει να φύγει, μετά από παρέμβαση της Δανάης, μιας από τις ιερόδουλες. Ο Θανάσης αρχίζει να έχει αισθήματα για αυτήν την κοπέλα.

Ωστόσο η αδελφή του Θανάση, που συμμετείχε στην αντίσταση χωρίς να το ξέρει ο αδελφός της, του βάζει μέσα στο κατσαρολάκι του, την [[εφημερίδα]] της αντίστασης Ελευθερωτής και συνεννοούνται με έναν αντιστασιακό να πηγαίνει να τις παίρνει από εκεί που το αφήνει ο Θανάσης. Μιαν ημέρα ο εργάτης αυτός συλλαμβάνεται και ο Ελευθερωτής μένει μέσα στο κατσαρολάκι του Θανάση. Η Δανάη, που τον είχε βοηθήσει στην απόδραση, τον βοηθά ξανά, προειδοποιώντας τον για το περιεχόμενο του κατσαρολιού. Ο Θανάσης τα χάνει, και με κάθε τρόπο, προσπαθεί να ξεφορτωθεί τις εφημερίδες. Στην προσπάθειά του, τα πετάει σε ένα [[καφάσι]] και κατόπιν, ο Γερμανός αξιωματικός Χανς μοιράζει [[Σαρδέλα|σαρδέλες]] με το χαρτί αυτής της εφημερίδας. Ο αξιωματικός Γερμανός τους κυνηγά και τους δύο.

Τελικά τους πιάνουν. Τον Θανάση τον συλλαμβάνουν ξανά ως Ιβάν. Στη φυλακή οι Γερμανοί σκοτώνουν τον Χανς και ο Θανάσης που προσπαθεί να αποδράσει βρίσκει μία στολή Γερμανών και τη φοράει. Κατόπιν, χωρίς να τον καταλάβουν, πάνε όλοι μαζί στο σπίτι του Θανάση, για να πιάσουν ξανά τον Ιβάν. Ο Θανάσης τρέχει να μπει πρώτος να ειδοποιήσει την αδελφή του, που άκουγε [[ραδιόφωνο]]. Κατόπιν το παίρνει, το τυλίγει με μια κουβέρτα και φεύγει. Στα σκαλιά, όμως, πέφτει και το ραδιόφωνο ανοίγει. Η ταινία τελειώνει με τον Θανάση να περνά ανάμεσα από τους Γερμανούς στρατιώτες, ενώ από τα ηχεία του ραδιοφώνου ακούγεται ο [[Ύμνος εις την Ελευθερίαν|εθνικός ύμνος της Ελλάδας]].

== Διανομή ==

* [[Θανάσης Βέγγος]] - Θανάσης Καραθανάσης**'
* Έφη Ροδίτη - Δανάη
* Αντώνης Παπαδόπουλος - Χανς
* Καίτη Λαμπροπούλου - Κλεοπάτρα
* Κατερίνα Γώγου - Φρόσω Καραθανάση
* Νικήτας Πλατής - Θόδωρος
* Μανώλης Δεστούνης - Γερμανός διοικητής
* Χρήστος Καλαβρούζος - Μιχάλης
* Μιχάλης Γιαννάτος - ιταλός αξιωματικός
* Στέλιος Λιονάκης -  Ιβάν
* Γιάννης Φύριος - δικαστής
* Κώστας Σταυρινουδάκης - εργάτης

## Παραγωγή
Ηχολήπτης της ταινίας είναι ο Τάκης Κόντος και βοηθός σκηνοθέτη η Σάσα Βενιέρη. Μέρος της ταινίας έχει γυριστεί στον Ατμοηλεκτρικό Σταθμό του Νέου Φαλήρου. 

Η ταινία τιμήθηκε με 3 βραβεία στο Φεστιβάλ Κινηματογράφου Θεσσαλονίκης 1971 (καλλιτεχνικής ταινίας, σεναρίου και α’ ανδρικού ρόλου), ενώ θεωρείται μια από τις καλύτερες ταινίες του Θανάση Βέγγου  και του Ντίνου Κατσουρίδη, ενώ επίσης θεωρείται σημαντική για τον ελληνικό κινηματογράφο, καθότι σήμανε την αλλαγή των κινηματογραφικών ρόλων του Θανάση Βέγγου, οι ταινίες του και οι ρόλοι του έκτοτε απέκτησαν διαφορετικό περιεχόμενο.  Μετά την προβολή στο φεστιβάλ Θεσσαλονίκης, το κοινό σήκωσε τον Βέγγο στα χέρια περιφέροντάς τον και ζητωκραυγάζοντας. 

## Παραπομπές


## Εξωτερικοί σύνδεσμοι
* ''Τι έκανες στον πόλεμο Θανάση'' στο Veggos.gr

Κατηγορία:Ταινίες του 1971
Κατηγορία:Ελληνικές ταινίες της δεκαετίας 1970
Κατηγορία:Ταινίες του Θανάση Βέγγου
Κατηγορία:Ελληνόφωνες ταινίες
Κατηγορία:Ελληνικές ασπρόμαυρες ταινίες
Κατηγορία:Ελληνικές σατιρικές ταινίες
Κατηγορία:Αντιπολεμικές ταινίες
Κατηγορία:Ταινίες Β΄ Παγκοσμίου Πολέμου
Κατηγορία:Ταινίες σε σκηνοθεσία Ντίνου Κατσουρίδη
Κατηγορία:Ταινίες σε σενάριο Ντίνου Κατσουρίδη
Κατηγορία:Ταινίες σε σενάριο Ασημάκη Γιαλαμά
Κατηγορία:Ταινίες με μουσική σύνθεση Μίμη Πλέσσα
Κατηγορία:Ταινίες γυρισμένες στην Ελλάδα
Κατηγορία:Βραβείο Καλύτερης Ταινίας στο Φεστιβάλ Κινηματογράφου Θεσσαλονίκης
Κατηγορία:Ταινίες σε παραγωγή Ντίνου Κατσουρίδη